**Revisjoni akt MTÜ Hiidlaste Koostöökogu**

**2024. aasta majandusaasta aruande kohta**

Mittetulundusühing Hiidlaste Koostöökogu on asutatud 2006. aastal. Majandusaasta aruanne, mille kohta annab revisjonikomisjon oma arvamuse, on koostatud aruandeperioodi 01.01.2024-31.12.2024 kohta.

Revisjonikomisjon koosseisus Aira Toss, Annely Veevo ja Kati Kukk kontrollisid mittetulundusühingu Hiidlaste Koostöökogu 31.12.2024. aastal lõppenud majandusaasta kohta koostatud tegevusaruannet ning raamatupidamise aastaaruannet, mis sisaldab bilanssi, tulemiaruannet, rahavoogude aruannet, netovara muutuste aruannet ning aruande koostamisel kasutatud oluliste arvestuspõhimõtete kokkuvõtet ja muid selgitavaid lisasid.

Revisjonikomisjoni liikmed tutvusid dokumentidega ajavahemikul 25.-30. aprillil 2025. aastal. Majandusaasta aruanne oli esmalt kättesaadav e-posti teel. 29.-30. aprillil tutvusid revisjonikomisjoni liikmed Hiidlaste Koostöökogu kontoris pisteliselt raamatupidamise dokumentide ja muude tegevusega seotud dokumentidega. Kuulati ära tegevjuht Ilmi Aksli ja asutuse raamatupidamisega tegeleva Simot Teenused OÜ raamatupidaja Rita Tsarjovi selgitused. 30. aprillil 2025 toimus revisjonikomisjoni liikmete kohtumine Tehe OÜ audiitoriga Ene Leht.

Aruandeaastat mõjutas üleminek EL toetuste perioodilt 2014-2020 (rakendamine perioodil 2017-2022) uuele perioodile 2023-2027. Keeruliseks kujunes Koostöökogu tegevus seoses üldkoosoleku otsusega, mille tõttu tuli läbi viia lisa-taotlusvoor varem kasutamata jäänud summadele. Samas tuli ootamatult ära jätta sügisene taotlusvoor meetmetele 3 ja 4, kuna ilmnesid probleemid regionaalministri määruse nr 29 LEADERi kohaliku arengu strateegia 2023–2027 rakendamisel. Lisaks muutus alanud perioodil tegevusrühmade ülalpidamiskulude rahastamine, mistõttu jooksvate ja elavdamise kulude katteks taotles tegevusrühm PRIA ettemaksu. Taotlus rahuldati ja see võimaldab tegevusega häireteta jätkata.

Info LEADER-meetmete, taotlusvoorude ja laiemalt Hiidlaste Koostöökogu tegevuse kohta on aja- ja asjakohane ning kättesaadav veebilehelt www.kogu.hiiumaa.ee ning sotsiaalmeedia kanalil

Hiidlaste Koostöökogu.

Koostöökogu tegevjuhina töötab Ilmi Aksli, kel on pikaajaline kogemus Koostöökogus nõustajana. Rahvusvaheliste projektide koordinaator vahetus 2024. aastal – alates augusti lõpust on Taavi Liivandi asemel ametis Heleri Uus.

Hiidlaste Koostöökogu dokumendid asuvad Vabrikuväljak 1, Kärdlas.

Lepingud

Lepingud on leitavad eraldi kaustas kronoloogilises järjekorras.

Raamatupidamine

Raamatupidamise tehingute kirjendamiseks, aruannete koostamiseks ja palgaarvestuseks kasutatakse raamatupidamise programmi „SmartAccounts“. Algdokumentide ja registrite säilivus on tagatud. Raamatupidamist on peetud projektipõhiselt. Algdokumendid on registritesse kantud korrektselt, on eristatud erinevate projektidega seotud algdokumendid. Arved olid juhatuse liikme poolt kinnitatud.

Raamatupidamise aastaaruanne

Mittetulundusühingu Hiidlaste Koostöökogu raamatupidamise aastaaruanne seisuga 31.12.2024 on negatiivse tulemiga -84 146 eurot, mis tuleneb kohaliku tegevusrühma kulude rahastamise põhimõtte muutumisest. Perioodi 2006-2023 akumuleeritud tulem on 86 565 eurot.

Revisjonikomisjoni hinnangul aasta 2024 kohta koostatud majandusaasta raamatupidamise aruanne kajastab olulises osas õiglaselt mittetulundusühingu Hiidlaste Koostöökogu finantsseisundit, majandustegevuse tulemit ja raha liikumist.

Teeme üldkoosolekule ettepaneku kinnitada Hiidlaste Koostöökogu 2024nda aasta majandusaasta aruanne.

Akt on koostatud 30.04.2025

Revisjonikomisjoni liikmete allkirjad: /*allkirjastatud digitaalselt*/

Kati Kukk

Aira Toss

Annely Veevo